b'\n_START_ARTICLE_\nOrteigprisen\n_START_PARAGRAPH_\nOrteigprisen (The Orteig Prize) var en bel\xc3\xb8nning p\xc3\xa5 25\xc2\xa0000 dollar (som tilsvarer 340 067 dollar i 2015) som ble utlovet 22. mai 1919 av en hotelleier i New York, Raymond Orteig, til den f\xc3\xb8rste allierte flyver som fl\xc3\xb8y non-stop fra New York til Paris eller motsatt. Tilbudet ble gitt i et brev til presidenten i den amerikanske flyklubben, Alan Ramsay Hawley, noen f\xc3\xa5 uker f\xc3\xb8r Alcock og Brown med hell gjennomf\xc3\xb8rte den f\xc3\xb8rste non-stop flyvning over Atlanterhavet._NEWLINE_Flere ber\xc3\xb8mte flyvere fors\xc3\xb8kte uten hell \xc3\xa5 gjennomf\xc3\xb8re turen New York\xe2\x80\x93Paris f\xc3\xb8r den relativt ukjente Charles Lindbergh vant prisen i 1927 med \xc2\xabSpirit of St. Louis\xc2\xbb. Lindbergh valgte \xc3\xa5 fly alene, selv om det ikke var noe krav for \xc3\xa5 ta prisen. Det krevde at han m\xc3\xa5tte holde seg v\xc3\xa5ken og ha kontroll over flyet i mer enn 30 timer. Lindbergh var den f\xc3\xb8rste amerikaner noen sinne til \xc3\xa5 krysse Atlanterhavet non-stop i et fly (ikke et luftskip). Han ble omg\xc3\xa5ende en nasjonal helt. Hans flyvning ble fulgt en  Lindbergh boom, da interessen for reiser med fly blomstret og aksjekursen for flyrelatet virksomhet steg til himmels._NEWLINE_1927 var et \xc3\xa5r hvor f\xc3\xb8rstegangsflyvninger og rekorder i luftfarten blomstret. Rekorden for den lengste tid i luften, lengste distanse og lengste flyvning over vann ble alle sl\xc3\xa5tt. Lindberghs flytur f\xc3\xb8rte til at han fikk Orteigprisen, og mest ber\xc3\xb8mmelse av alle._NEWLINE_Orteigprisen inspirerte til en annen pris p\xc3\xa5 10 million dollar, Ansari X Prize, for gjentatte private romflyvninger. Tilsvarende Ortiegprisen ble den annonsert omtrent \xc3\xa5tte \xc3\xa5r f\xc3\xb8r den ble vunnet i 2004.'